**Szülői nevelési partnerségi nyilatkozat**

**A szülő(k) (gondviselő) az alábbi nevelési partnerségi nyilatkozatot teszi(k) gyermekének/ gyermeküknek az Iskolába történő beíratásakor**

A Pécsi Református Kollégium Általános Iskolájának (továbbiakban: Iskola) Pedagógiai Programjában megfogalmazott keresztyén szellemiségét és nevelési elveit elfogadom, azokkal egyetértek. Elfogadom, hogy Isten teremtésének rendje szerint a nevelés természetes letéteményese a szülő, akinek szakavatott segítője a pedagógus. Tudomásul veszem, hogy ebből adódóan lehetőségeim és feladataim vannak.

Az Iskola házirendjét megismertem, azt gyermekemre és magamra nézve is kötelezőnek tartom. Tudomásul veszem, hogy amennyiben gyermekem az Iskola házirendjébe ütköző magatartást tanúsít, annak következményeit viselnie kell az Iskola házirendjében foglaltak szerint.

Gyermekem intézményi nevelésének pedagógiai-szakmai megoldásait az Iskola pedagógusaitól nyitottan és együttműködően fogadom. Észrevételeimet, javaslataimat, kérdéseimet és kéréseimet az Iskola által biztosított találkozási alkalmakon (pl. szaktanári fogadóórán, szülői értekezleten, egyeztetett egyéni megbeszélésen vagy levélben) megosztom az érintett pedagógussal vagy vezetővel.

Gyermekem és szülőtársaim előtt óvom a pedagógusi tiszt és az Iskola megbecsülését. Tartózkodom az Iskolában folyó munka általánosító minősítésétől és attól, hogy más szülők gyermekének a nevelési problémájába avatkozzam.

Kötelezettséget vállalok arra, hogy gyermekem fejlődésének szakszerű pedagógiai támogatása érdekében megadjam az Iskola képviselőjének mindazt a tájékoztatást, amely gyermekem magatartására, tanulási képességeire és általános fejlődésére vonatkozik. Ennek jegyében a gyermekemmel kapcsolatos esetleges orvosi, szakértői vizsgálatok, valamint szakigazgatási, hatósági eljárások eredményeit ismertetem az osztályfőnökkel, ill. a különböző fejlesztési, gyermekvédelmi, szociális ellátási támogatásokhoz szükséges dokumentumokat az Iskola rendelkezésére bocsátom.

Elfogadom, hogy az Iskola nevelési elveihez és szellemiségéhez hozzátartoznak az iskolai szervezésű áhítatok és istentiszteletek ill. istentisztelet-látogatások, osztályszolgálatok, amelyeken gyermekem megjelenését köteles vagyok biztosítani, és azokon lehetőségeim szerint részt veszek magam is.

Amennyiben gyermekem még nincs megkeresztelve, vállalom, hogy erről legkésőbb gyermekem 10 éves koráig gondoskodom. Gondoskodom gyermekem konfirmálásáról vagy bérmálásáról az egyházi rendtartások által javasolt időszakban.

A gyermekem tanulmányaival, magatartásával, általános fejlődésével kapcsolatban felmerülő problémákat az Iskolával együttműködve igyekszem megoldani.

Kérem, hogy a Kulturális Hozzájárulás felhasználásával megvalósított, iskolán kívüli programokon gyermekem is részt vehessen. Egyúttal kijelentem, hogy az e programok megvalósításához szükséges egyéni hozzájárulást az iskola ajánlásával tanévenként megállapított összegben megadom.

**Jelen nyilatkozat aláírásával Isten áldását kívánom/kívánjuk gyermekem/gyermekünk életére és az Iskolával vállalt pedagógiai partnerségünkre!**

 *Pécs, 20…………………………………………*

*Gyermek neve: ……………………………………………….…………….*

*………………………………………………… ………………………………………………………*

*Szülő neve (nyomtatott) Szülő neve (nyomtatott)*

*.………………………………………………… .…………………..…………………………………*

*Szülő aláírása Szülő aláírása*